Parijdagi “Bataklan”ga hujum qilgan to‘rtinchi terrorchining shaxsi aniqlandi

Fransuz tergovchilari Parijdagi “Bataklan” teatriga uyushtirilgan hujumda qatnashgan to‘rtinchi terrorchining shaxsini aniqladi, deya xabar bermoqda “Gazeta.ru”.

BFMTV telekanali ma’lumotlariga ko‘ra, terrorchining ismi — Sami. Jurnalistlarning aniqlashicha, uning oilasi Parij chekkasidagi Bobinyi tumanida istiqomat qiladi.
Parijda 13-noyabr kuni terrorchilik harakatlari ketma-ketligi yuz berdi. Otishmalar, odamlarni garovga olish va portlashlar oqibatida 129 kishi halok bo‘ldi.
Xususan, o‘sha oqshom rok-konsert o‘tkazilayotgan “Bataklan” teatri ham terrorchilar tomonidan egallab olingan edi. Hujum vaqtida zalda 1,5 mingdan ortiq odam bo‘lgan, ularning 87 nafari terrorchilarning harakatlari oqibatida halok bo‘lgan.
Huquqni muhofaza qilish organlari teatrni shturm bilan egallashga harakat qilgan vaqtda terrorchilar, xususan, Sami, “xudkush kamari”ni ishga tushirgan.